Source: https://www.riigiteataja.ee/akt/126082014008
Timestamp: 2018-09-24 02:24:27+00:00
Document Index: 2866309

Matched Legal Cases: ['§ 13', '§ 1', '§ 4', '§ 3', '§ 5', '§ 2']

Vabariigi Valitsuse 14. juuli 2006. a määruse nr 164 „Teenistus-, töö- või ametiülesannete täitmisel isikliku sõiduauto kasutamise kohta arvestuse pidamise ja hüvitise maksmise kord“ muutmine – Riigi Teataja
RT I, 26.08.2014, 8
Vastu võetud 21.08.2014 nr 136
Määrus kehtestatakse tulumaksuseaduse § 13 lõike 3 punkti 2 alusel.
§ 1. Vabariigi Valitsuse 14. juuli 2006. a määruses nr 164 „Teenistus-, töö- või ametiülesannete täitmisel isikliku sõiduauto kasutamise kohta arvestuse pidamise ja hüvitise maksmise kord“ tehakse järgmised muudatused:
„(1) Isikliku sõiduauto kasutamise eest teenistus-, töö- või ametiülesannete täitmisel võib maksuvabalt maksta hüvitist §-s 5 sätestatud piirmäära ulatuses, kui hüvitise maksmisel on järgitud §-s 3 sätestatud nõudeid ja sõitude kohta on peetud arvestust § 4 kohaselt.“;
„§ 3. Hüvitise vormistamine
(1) Hüvitise kohta vormistatakse tööandja, asutuse juhi, juriidilise isiku pädeva organi või tema volitatud isiku kirjalik otsus, käskkiri või korraldus, milles näidatakse:
2) hüvitise suurus;
3) sõidu kuupäev või periood, mille jooksul tehtud sõitude kulusid hüvitatakse.
(2) Otsusele, käskkirjale või korraldusele lisatakse sõiduauto kasutamise õigust tõendava dokumendi koopia, välja arvatud juhul, kui selles esitatud andmed ei ole võrreldes eelmisel korral esitatuga muutunud.“;
3) paragrahvi 4 sissejuhatav lauseosa sõnastatakse järgmiselt:
„Sõiduauto kasutamise üle peetavas arvestuses näidatakse:“;
„§ 5. Hüvitise piirmäär
Maksuvabalt võib maksta hüvitist kuni 0,3 eurot ühe teenistus-, töö- või ametiülesannete täitmisel sõidetud kilomeetri kohta, kuid mitte rohkem kui 335 eurot kalendrikuus tehtud sõitude eest ühe hüvitist saava füüsilise isiku kohta. Kui füüsilisele isikule maksab hüvitist samas kalendrikuus tehtud sõitude eest mitu tööandjat, võib iga tööandja maksta maksuvabalt hüvitist kuni 335 eurot.“;
5) paragrahvid 6 ja 7 tunnistatakse kehtetuks.
§ 2. Määrus jõustub 1. septembril 2014. a.